b"\n_START_ARTICLE_\nPrajna\n_START_PARAGRAPH_\nEl prajna \xc3\xa9s un concepte budista que es pot traduir com 'saviesa', 'comprensi\xc3\xb3', 'discerniment', 'agudesa cognitiva' o 'saber fer'._NEWLINE_En el budisme es refereix sobretot a la saviesa basada en la realitzaci\xc3\xb3 directa de les quatre nobles veritats i l'assimilaci\xc3\xb3 de conceptes com el de transitorietat, sorgiment depenent, insubstancialitat, buit, etc. \xc3\x89s la saviesa que \xc3\xa9s capa\xc3\xa7 d'extingir les afliccions i ocasionar la il\xc2\xb7luminaci\xc3\xb3."